योजना से जुड़े आधिकारिक सूत्रों का कहना है कि सरकार की योजना बैंकिंग से जुड़ने वाले वंचित लोगों को कोष उपलब्ध कराना और वित्तीय समावेश अभियान को मजबूती प्रदान करना है। प्रधानमंत्री जनधन योजना (पीएमजेडीवाई) का अगला चरण 15 अगस्त को समाप्त होगा और इसके लक्ष्य को हासिल करने के लिए इसमें यथोचित सुधार की जरूरत है। ऐसे में प्रधानमंत्री इन सुधारों की घोषणा स्वतंत्रता दिवस के मौके पर कर सकते हैं। इसमें जनधन खाताधारकों को मिलने वाली ओवरड्राफ्ट सुविधा की राशि को दोगुना किया जाना सबसे बड़ा कदम होगा। इस सुविधा के तहत अगर आपके खाते में पैसे नहीं हैं तो भी आप एक निश्चित राशि आवेदन के तहत अपने खाते में मंगा सकते हैं।